open-index/open-wikipedia-markdown huggingface dataset:
Enrique Truan

**Enrique Truan Álvarez**  foi un pianista y compositor asturianu.

So padre, Luis Antonio Truan Vaamonde, yera descendiente d'una familia suiza afincada n'Asturies y que tendría una importancia grande na vida empresarial y cultural de Xixón, y so madre, Petronila Álvarez-Menéndez Valdés, d'ascendencia asturiana. Precisamente so madre, gran aficionada a la música y con conocimientos de piano, sería fundamental na vocación d'Enrique. Otra persona importante foi Modesta Díaz, profesora de piano, yá que foi la persona qu'animó a la Petronila pa que'l so fíu se dedicare con intensidá a la música.

Les actividaes industriales del padre faen que la familia se tresllade a Barcelona nel añu 1918, permaneciendo nesa ciudá hasta la muerte d'ésti que tien llugar en 1926, anque Enrique quedó hasta 1931. Esta ye la razón de que Barcelona seya una ciudá importante na formación musical del maestru, yá qu'esta ciudá tenía una vida musical con munchu puxu nos años 20 y 30.

Depués de la proclamación de la República, Enrique Truan decide tornar a Xixón, pero primero pasó dos años en Madrid, onde se dedicó a dar clases y a acompañar al tenor José Riera, asina como a participar na vida cultural de la capital.

Debido a lo menguao de la so obra, la so presentación en Xixón nun tien llugar hasta'l 2 de xunetu de 1947 nun conciertu entamáu pola Sociedad Filarmónica Gijonesa. Ye a partir d'esi momentu cuando entama a dirixir la Escuela de Música de la ciudá, xera que llevará a cabu hasta la so xubilación en 1970.

Enrique Truan morrió en Xixón el 1 d'agostu de 1995.

## Esbilla de títulos
* *Danza de la gitana y de la muerte*
* *Homenaje a Falla*
* *Cantar de siesta*
* *Molinera*
* *El miraglo de Albelda*
* *Misa de gaita*
* *Mi patria querida, Asturias*

## Referencies

## Enllaces esternos
Hiragana

L**'hiragana** (平仮名; ひらがな) ye ún de los dos silabarios emplegaos na escritura xaponesa xunto col katakana. Tamién se suel emplegar *hiragana* pa referise a cualaquiera de los carauteres d'esi silabariu. Cuando se refier al conxuntu de silabarios hiragana y katakana se-y conoz como *Kana*.

Estos carauteres, al aviesu que los kanji, nun tienen nengún valor conceutual, sinón namái fonéticu. 

El silabariu hiragana consta de 46 carauteres que representen sílabes formaes por una consonante y una vocal, o bien una única vocal. La única consonante que pue dir sola ye la 'n'.

Esti silabariu emplégase na escritura de pallabres xaponeses, partícules y desinencies verbales; en contraste col katakana que s'emplega pa pallabres foriates y onomatopeyes. Poro, l'hiragana ye'l primer silabariu que deprienden los neños nipones. A midida que depruenden los kanji, los estudiantes van reemplazando los carauteres silábicos en favor de los carauteres chinos.

## Referencies

## Enllaces esternos
Telecable

**Telecable** ye una empresa de cable asturiana qu'ufierta servicios de televisión, teléfonu ya internet. Ye la marca comercial de la **Sociedad Promotora de las Telecomunicaciones en Asturias, S.A. (SPTA)**. Anguaño ye una filial d'Euskatel.

## Historia
Crease en 1995 al constituise les sociedaes Telecable Avilés, Telecable Uviéu y Telecable Xixón. Tres recibir les llicencies municipales oportunes, entamose'l diseñu y la implantación de freba óptico que diba cubrir les trés principales ciudaes asturianes.

## Servicios
Telecable remana pa dar los sos servicios una combinación de freba óptico que forma una rede principal y cable coaxial que ye'l que realmente aporta a los sos clientes. La empresa ufierta anguaño los sos servicios en packs, siendo obligatoriu la contratación de televisión pa los clientes particulares.

La empresa ufierta estos servicios en más del 80% del territoriu asturianu.
Y la rede móvil que fechu un alcuerdu entre Euskaltel y Movistar (primer accionista de Telecable) pa comparter la cobertura de Movistar.

## Accionistes
Los accionistes de Telecable son:

:*100% Zegona

## Referencies

## Enllaces esternos
*Telecable
Ríu Seya

El **ríu Seya** ye un curtiu ríu costeru d'Asturies que desagua nel mar Cantábricu y escurre peles provincies de Llión y Asturies.

El ríu Seya naz en Los Picos d'Europa na *Fonte del infiernu*, nel llugar llamáu *Jonseya*, perteneciente a la localidá y conceyu d'Oseya de Sayambre (provincia de Llión) y desagua nel mar Cantábricu formando la ría de Ribeseya. Tien un llargor de 66 kilómetros y un caudal mediu añal de 18,07 m³/s. La so cuenca tien una superficie de 1.284 km².

Traviesa los conceyos d'Oseya de Sajambre, Ponga, Amieva, Parres, Cangues d'Onís y Ribeseya. Foi una importante barrera natural na so contorna y de fechu ye frontera en casi tol so percorríu ente estos conceyos. Particularmente ente Parres y Cangues d'Onís. Esta incomunicación foi parcialmente superada cola ponte medieval, llamada «Ponte romana», que xune dambes márxenes na ciudá de Cangues d'Onís. Esta ponte ye considerada como una de les imáxenes más emblemátiques d'Asturies.

## Afluentes
Los sos principales afluentes son los ríos Ponga y Piloña, pela esquierda, y el Dobra y el Güeña pela drecha.

## Descensu del Seya

El primer sábadu d'agostu dempués del día 2 celébrase, dende 1930, el Descensu Internacional del Seya ente les pontes de Les Arriondes (Parres) y Ribeseya, prueba piragüista internacional de gran prestixu, a la qu'acompaña una gran fiesta tol fin de selmana.

El restu del añu, cualesquier puede arrendar una canoa y baxar el ríu nun percorríu d'unos 15 km aptu pa mayores d'ocho años.

Tamién ye ún de los ríos salmoneros más importantes d'España.

## Etimoloxía
Según E. Bascuas, "Seya", llamáu "*Salia*" na antigüedá, ye una forma d'orixe paleoeuropeo, derivada del raigañu indoeuropéu *sal-* 'aguaxe, agua que flúi, corriente'. 

Xosé Lluis García Arias cree que Seya ye la expresión autóctona asturiana derivada d'un términu prerromanu, SALIA, col que polo menos, los naturales d'Asturies oriental, occidente de Cantabria y noreste de Llión denomaben a delles corrientes d'agua.

Etimolóxicamente ye posible que se trate d'una pallabra de vieyu espardimientu en territorios de llingua indoeuropea. El ríu SALIA, citáu por Mela, escritor de orixe hispanu, nun sabemos esautamente si se correspuende col actual Seya o col cántabru (castellanizáu) Saja o, menos probable, con Besaya que conflúi col Saja (d'ehí Be- ‘dos’) na rodiada deTorrelavega.

La forma asturiana *Seya* documéntase ininterrumpidamente dende la Edá Media hasta'l sieglu XX.

## Galería d'imáxenes

Ficheru:SellaAguasArribaDeCangasDeOnís.JPG|El ríu Seya poco más abaxo de la so nacencia.
Ficheru:Ribadesella.jpg|El ríu Seya pasando per Ribeseya.
Ficheru:Desembocadura del río Sella.jpg|Vista del Seya nel momentu de xuntase cola ría de Ribeseya.
Ficheru:Martínez y Hernanz. Descenso del Sella 2008..jpg|La prueba piragüística del Descensu del Seya.
Ficheru:Rio Sella-1.JPG|Dende'l viaductu de la autopista del Cantábricu con Lloviu al fondu.


## Ver tamién
* Hidrografía d'Asturies

## Referencies

## Enllaces esternos

* Ficha del ríu na Confederación Hidrográfica del Cantábricu
* Vista virtual del Descensu del Seya
Partíu Árabe Socialista Baaz

El **Partíu Árabe Socialista Baaz** (tamién trescrito como Baath o Ba'ath, n'árabe: حزب البعث العربي الاشتراكي), foi fundáu en 1947 como un partíu políticu nacionalista árabe llaicu, radical socialista. Funcionaba como un partíu panárabe con rames en diferentes países árabes, pero yera más fuerte en Siria ya Iraq. Asumió'l poder en dambos países en 1963. En 1966 los partíos siriu ya iraquín convirtiéronse en facciones rivales. Ambos partidos Baaz caltuvieron el mesmu nome y tienen estructures paraleles nel mundu árabe.

Apaeció d'entamu como movimientu nacionalista árabe en 1932 de la mano de los pensadores sirios Michel Aflaq y Salah Bitar. Tomó fuercia nos años siguientes en Siria (onde se-y amestaron militantes de grupos marxistes) y el vecín Iraq (onde se implantó fuertemente nel exércitu). Nun foi fundáu oficialmente como partíu hasta la celebración del so primer congresu en Damascu, el 7 d'abril de 1947.

La pallabra árabe "Baaz" significa "resurrección", como na obra publicada por Michel Aflaq, titulada *Nel camín de la resurrección*. Les creencies baazistes combinen el socialismu árabe, el nacionalismu y el panarabismu. La ideoloxía, na so mayor parte llaica, contrasta muncho cola d'otros gobiernos árabes nel Oriente Mediu, qu'a veces tienden a orientarse hacia l'islamismu y la teocracia. Dellos analistes ocidentales piensen que'l Partíu Baaz asemeya en cierta manera a la ideoloxía fascista pol so discursu populista, el so nacionalismu panarabista que casi se convierte n'espansionismu y poles sos tendencies a ser na práutica parte de la derecha política.

El lema del partíu ye "Unidá, llibertá, socialismu" (n'árabe *wahda, hurriya, ishtirakiya*). La "unidá" refierse a la unidá árabe, la "llibertá" fai énfasis na lliberación del control extranxeru y particularmente de la so intervención, y el "socialismu" refierse a lo que se denomina socialismu árabe enantes qu'al marxismu.

El Partíu Baaz llegó al poder en Siria el 8 de marzu de 1963 y caltuvo un monopoliu sobre'l poder político dende finales d'esi añu. Los baazistes gobernaron Iraq brevemente en 1963, y llueu dende xunetu de 1968 hasta 2003. Tres la destitución "de facto" del réxime baazista del presidente Sadam Husein demientres la invasión d'Iraq de 2003, les autoridaes d'ocupación prohibieron el Partíu Baaz Iraquín en xunu de 2003.

## Referencies

## Enllaces esternos
Socialismu árabe

El **socialismu árabe** (ar. &#1575;&#1604;&#1575;&#1588;&#1578;&#1585;&#1575;&#1603;&#1610;&#1577; &#1575;&#1604;&#1593;&#1585;&#1576;&#1610;&#1577;, *al-ishtir&#257;k&#299;ya al-‘arab&#299;ya*) ye una ideoloxía política basada nuna combinación de panarabismu y socialismu. La so influencia intelectual y política llegó al so cenit demientres la década de 1950 y 60, cuando constituyó la base ideolóxica del Partíu Árabe Socialista Baaz y, en menor midía, del movimientu de Gamal Abdel Nasser n'Exiptu. El conceutu de "socialismo árabe" no debe ser confundíu cola tradición muncho más amplia de pensamientu socialista nel mundu árabe, que precedió al socialismo árabe en 50 años.

El término de *socialismo árabe* alcuñólu Michel 'Aflaq, ún de los fundadores del Partíu Baaz, pa distinguir la so ideoloxía socialista del socialismu marxista y d'otros tipos de socialismu desendolcaos n'Europa o n'otros países non occidentales (China, XRSS, ya eso.), y pa destacar la so autenticidá y orixinalidá. P' 'Aflaq, el socialismu árabe yera una consecuencia necesaria de la búsqueda de la unidá y llibertá árabe, pues namái un sistema socialista de propiedá y desendolcu podría superar el legáu social y económicu del colonialismu. Al mesmo tiempo, refuga con fuercia el marxismu ortodoxu, pues consideraba que los sos fundamentos materialistes, internacionalistes y ateos adaptabense mal a la situación árabe.

Mientres el socialismu árabe abrazaba gran parte del programa económicu y social del socialismu d'estilu soviéticu, los sos diverxentes fundamentos intelectuales y espirituales impusieron dalgunos llímites al so potencial revolucionariu: la propiedá de los medios de producción sería nacionalizada, pero ensin cruciar los llímites de valores tradicionales como la propiedá privada y la herencia. Les estructures sociales "primitives" como'l feudalismu, el nomadismu, el tribalismu y el faccionalismo relixosu seríen superaes, pero non al costu de cortar los llazos sociales que constituyíen la unidá árabe.

Las manifestaciones económiques más notables del socialismu árabe fueron la reforma agraria n'Exiptu (1952), Siria (1963) ya Iraq (1970) y la nacionalización de les principales industries y la banca nesos países. N'Exiptu y Siria munchas d'eses polítiques ya fueron reverties. Tuvieron mayor ésitu n'Iraq, hasta l'entamu de la guerra con Irán en 1980.

A midía que los partíos Baaz n'Iraq y Siria se tresformaron gradualmente de movimientos de lliberación con fines ideolóxicos a instrumentos de dominación totalitarios, definíos étnicamente, el socialismu árabe perdió la so importancia política. Anguaño'l socialismu árabe nun ye tan importante política ya ideolóxicamente, anque les sos idees d'igualitarismu social y de búsqueda de una "tercera vía" ente'l capitalismu "egoísta" y el socialismu "antiespiritual" siguen siendo importantes nel pensamientu políticu árabe modernu. L'espoxigue del nuevu fenómenu del Fundamentalismu árabe coincide tamién cola cayía de la influencia del socialismu árabe nel denomáu mundu árabe.

## Referencies

## Enllaces esternos
Xunta Nacionalista Asturiana

La **Xunta Nacionalista Asturiana** (XNA) foi una organización política nacionalista asturiana d'izquierda, d'escasu percorríu, centrada principalmente nel ámbitu universitariu. Na mesma, participaron persones como José Suárez Arias-Cachero ya Inaciu Iglesias.

Formóse nel añu 1986 con dellos militantes provinientes del Conceyu Nacionalista Astur (CNA) y, anque se definió como partíu políticu, nun se rexistró oficialmente como talu. D'esta miente, nun se presentó nin a les eleiciones asturianes, a la Xunta Xeneral y a Conceyu, de 1987, nin a les europees d'esi mesmu añu.

En 1988 xúntase a la formación socialista Ensame Nacionalista Astur (ENA), creada en 1982, formando'l partíu Unidá Nacionalista Asturiana (UNA).

## Referencies
Mieres del Camín

**Mieres del Camín** ye una villa, capital del conceyu asturianu de Mieres y de la parroquia homónima. Tien una población de .

## Situación
Ta asistiáu a un altor de 209 m sobre'l nivel de la mar y allúgase a 22 km d'Uviéu, la capital d'Asturies.

## Fiestes
* Folixa na Primavera

## Patrimoniu
* Ilesia de San Xuan
* Ilesia de La nuesa Señora del Carme
* Palaciu de Camposagrado
* Casa de Cultura Teodoro Cuesta
* Mercáu de Mieres
* Plaza del Requejo
* Parque Xovellanos
* Estación del Vascu
* Estación de Mieres-Ponte
* Antigua Escuela de Capataces
* Pozu Barredo y Bocamina Mariana
* Licéu Mierense
* Casa Duró
* Chalés Teodoro Anasagasti
* Casa Consistorial
* Antiguu Café América
* Casa Rectoral
* Cine Esperanza
* Escuela d'Aprendices de Fábrica
* Colexu Santiago Apóstol
* Casa Sindical de Mieres
* Ponte del Vascu
* Monumentu Internacional al Mineru
* Monumentu a Teodoro Cuesta
* Conxuntu del Campus Universitariu
* Capiella del Carmen de la Villa
* Hospital Álvarez Buylla
* Estadiu Hermanos Antuña

## Deportes
* Caudal Deportivo
* Acesol Tucán

## Ver tamién
* Parroquia de Mieres
* Conceyu de Mieres

## Referencies

## Enllaces esternos
Arturu Xosé Bermeyu

**Arturu Xosé Bermeyu García** , nacíu n'Uviéu (Asturies) ye'l Secretariu Xeneral del partíu políticu asturianu d'izquierdes Andecha Astur dende la so fundación en 1990. Anque pel funcionamientu internu d'esta formación política, qu'ellos denominen horizontal, esti cargu nun tien relevancia política y sí de representatividá. Asina Arturu Xose Bermeyu foi'l firmante del denomáu Pautu de Donosti'l 11 de mayu de 2004 de conformación de la Coalición Europa de los Pueblos con delles formaciones nacionalistes como ERC, EA o CHA pa concurrir a les eleiciones Europees onde la coalición algamó un diputáu nel Parllamentu européu.

Arturu X. Bermeyu ye un históricu militante del Nacionalismu asturianu d'izquierdes. Yá foi miembru del partíu políticu Ensame Nacionalista Astur(ENA) siendo estudiante, formación na que foi nes llistes a la Xunta Xeneral nes eleiciones de 1983. Tres la xuntura d'ENA cola Xunta Nacionalista Asturiana(XNA) pa formar la Unidá Nacionalista Asturiana (UNA) Arturu Xosé Bermeyu decide nun entrar nesti proyeutu. La UNA coaligarase col PAS y desaparecería al poco.

Bermeyu xuniráse a los 8 espulsaos del sector críticu de la UNA contrarios dafechu a la xunión col Partíu Asturianista y que formarán Andecha Astur, organización política de la que ye'l so Secretariu Xeneral hasta anguaño (2007) y na que formará parte de la Xunta Executiva en delles ocasiones. Arturu Xosé Bermeyu será nes eleiciones xenerales de 1993 candidatu al Senáu por Andecha Astur.

Bermeyu formará parte tamién d'otros coleutivos na década de los 80 del sieglu XX tando presente nel Conceyu fundacional de la Xunta Pola Defensa de la Llingua Asturiana y siendo parte de l'agrupación d'Uviéu.

## Referencies

## Enllaces esternos
Libération

***Libération*** (conocíu popularmente como *Libé*) ye un diariu de París fundáu en 1973 pol filósofu Jean-Paul Sartre y los periodistes Pierre Victor (conocíu col alcuñu de Benny Lévy) y Serge July. 

El diario xurdió embaxo l'influxu del mayu francés de 1968 y supunxo un finxu nos medios de comunicación europeos pola so concepción empresarial. Con una llinia editorial d'izquierdes, magar que non averada a partíu nengún, afitó una estructura ensin xerarquíes llaborales, col mesmu salariu pa tolos trabayadores y ensin publicidá nes sos páxines. Darréu que les sos principales fontes de financiación foron nesa época les aportaciones privaes al través de bonos d'aida, y la propia venta del diariu.

El primer númberu asoleyóse el 3 de febreru de 1973. Un añu depués, Sartre dexó la redaición, al tiempu que'l modelu empresarial inicial diba camudando pasín ente pasu énte les dificultaes económiques de la empresa.

Les rellaciones llaborales non xerárquizaes caltuviéronse hasta 1980, añu nel que les dificultaes del diariu lleváronlu a despaecer de los puntos de venta pente trés meses. *Libé* reapareció entós con un formatu nuevu y col nome del so primer direutor embaxo la mancheta: Serge July. 

Poco depués, foron apaeciendo les primeres inserciones publicitaries y los primeros socios capitalistes ayenos al trabayu de redaición, magar que'l control empresarial calteníase entá polos propios trabayadores. La llinia radical inicial foi suavizando adulces, sicasí, nun perdió la so condición de diariu d'esquierda de referencia n'Europa.

La trayeutoria empresarial de *Libération* foi acompañada d'una progresiva perda de llectores hasta l'añu 2006, nel que l'empresariu Édouard de Rothschild convirtióse nel máximu accionista énte'l refugu de los redactores. Sicasí, la entrada de capital privau, y la conversión del diariu nuna empresa convencional, presentáronse como l'unicu mou de salvar al periódicu, enxertu nuna fonda crisis económica.
Poro, en xineru de 2007, tres dellos cambeos na direición del diariu, Rothschild algama l'oxetivu de ampliar l'accionariáu de la empresa y algamar el capital suficiente pa afrontar una furacu económicu estimáu en 15 millones de euros. D'esa mena, los redactores dexaron definitivamente de caltener el control so'l devenir de la empresa.

Dende xunu de 2006, el puestu de direutor de Serge July ocupólu Antoine de Gaudemar. 

## Referencies

## Enllaces esternos
* Liberation
Shōjo manga

**Shōjo** (kanji: 少女, hiragana: しょうじょ) ye un tipu de manga/anime empobináu a moces, pero que tamién pue interesar a los mozos. La pallabra significa "moza xoven".

Tradicionalmente, el "shōjo puru" cientrase nes hestories d'amor y un fuerte protagonismu femenín, pero delles hestories shōjo cientrense más na aición p'atrayer a grupos más variaos (sobremanera'l subxénero de les magical girls). Por exemplu, *[[Sailor Moon]]* amesta elementos del "shōjo puru" con elementos d'aición, colo que ven la serie tanto les neñes de 10 años como los executivos de 40. Davezu, el shöho ta empobináu a moces preadolescentes.

Munches vegaes, el manga y anime shōjo contién elementos de shōnen-ai o incluso yaoi, por non falar del yuri. Los bishōnen tienen una estética mui definida, de mozos que tienen rasgos bastante afemaos.

Otres formes d'escribir "shōjo" son: *shojo*, *shôjo* y *shoujo*

Esti tipu de manga remanez, según dellos, de la dómina d'Osamu Tezuka. Contién nel so orixe y estilu tol conxuntu de los parámetros estéticos que tán xeneralizaos del manga y del anime.

Les visiones de las flores, destellos, güeyos grandes y figures estilizaes tienen orixe cimeru nesta mena de narrativa, que na so forma más pura cientrase en confliutos, desavenencies, aventures y desventures referentes la vida de pareya, el namoramientu, l'amistá y l'amor.

Los personaxes principales son muyeres de cualaquier edá, anque polo xeneral son mozos cruciando los sos caberos años de secundaria. Los personaxes principales esponen dafechu les sos emociones y sentimientos con una gueta de lo más fonderu del so interior, visión y pensamientu.

Col tiempu los temes vanse actualizando, orientándose a la esposición de rellaciones ente persones del mesmu sexu. Entá cuando non ensin polémica, esti xéneru tien algamáu un relativu crecimientu en cuantes a la so popularidá y diversificación.

## Ver tamién
* Manga
* Shōnen
* Grupo del 24

## Referencies

## Enllaces esternos
Josep Lobató

**Josep Antoni Lobató Pérez** , más conocido como **Josep Lobató**, ye un presentador y llocutor de radio y televisión español.

Dende los 16 años yá taba venceyáu al mundu de la comunicación. Presentó programes de radio, televisión y espublizó llibros dirixíos especialmente al públicu mozo en Cataluña.

Tuvo vinculáu al mundu de la comunicación llocal en Barcelona hasta l'añu 1998, cuando foi ficháu pola desapaecida cadena musical "Top Radio".

Ente 2013 y 2015 dirixó y presentó en Europa FM el programa "Ponte a prueba".

En 2015 tuvo que retirase de los medios de comunicación por una enfermedá desmielinizante que-y afecta al sistema nerviosu y nun-y dexa comunicase con normalidá.

## Referencies

## Enllaces esternos
Oriol Sàbat

**Oriol Sàbat** ta llicenciáu en Comunicación Audiovisual pola Universidá Ramón Llull, llocutor y presentador de radio y televisión, actualmente en *[[Ponte a prueba]]* de llunes a vienres de 23.00 a 01.00h n' Europa FM.
Gante

**Gante** (en neerlandés, *Gent*, en francés, *Gand*) ye la capital de Flandes Oriental, Bélxica.

Esta rexón tuvo habitada en tiempos de los celtes. Etimolóxicamente, el nome Gante vien de la pallabra celta **ganda**, que fai referencia a la converxencia, por exemplu, de los dos ríos ente los qu'esta ciudá s'asitia. Ta allugada na confluyencia de los ríos Leie y Escalda.

Nel sieglu XVI foi dempués de París la ciudá medieval más grande d'Europa al norte de Los Alpes. Na historia yera una ciudá de rebelión escontra los impuestos altos y batalles por los derechos civiles. Anguaño ye la ciudá flamenca con mayor númberu d'edificios históricos.

## Referencies

## Enllaces esternos
Santiagu (parroquia)

**Santiagu** ye una parroquia del conceyu de Valdés, puesta baxu l'alvocación de Santiagu Apóstol.

La ilesia parroquial ta situada nel pueblu de Santiáu d'Arriba, a unos 3&nbsp;km de Ḷḷuarca.

Tien una superficie de , y una población de .

## Xeografía
### Llocalidaes

### Sitios

## Referencies

## Enllaces esternos
Yang Jiang

**Yang Jiang** (chinu:楊絳), pinyin: *Yáng Jiàng*)  ye una escritora y traductora china.

La so hermana, Yang Bi (chino tradicional: 楊必)(1922-1968) yera tamién una traductora importante ( tornó *[[Vanity Fair]]* de William Makepeace Thackeray.

Al enviudar del novelista Qian Zhongshu y morrer la so fía Qian Yuan (錢瑗) (1937-1997), escribió *Nosotros tres* (我們仨).

## Tornes
**[[Don Quijote]]* 
**[[El lazarillo de Tormes]]* 
**Gil Blas* d'Alain-René Lesage.

## Referencies
El Vaḷḷín (Santiagu)

**El Vaḷḷín** ye un llugar de la parroquia de Santiagu, nel conceyu asturianu de Valdés. Ta a una distancia de Ḷḷuarca d'unos 8km.

El pueblu ta dividíu en 4 barrios: La Braña d'Arriba, La Braña de Baxu, Las Parandinas y El Soirón. Tien una población de .

Dende la capiya, ya en xeneral dende tol pueblu, tiense una amplia vista de tola rasa costera asturiana, incluso fasta'l Cabu Peñes.

Nel medio'l pueblu ta la capiya, onde s'entama la fiesta La Milagrosa, que suel ser el domingu caberu de xunetu o'l primeru d'agostu.

## Sitios
* El Soirón
* La Braña d'Arriba
* La Braña de Baxu
* Las Paradinas

## Referencies

## Enllaces esternos
Esther Prieto

**Esther Prieto**  ye una escritora asturiana llicenciada en filoloxía hispánica pola Universidá d'Uviéu.

## Biografía
La so primera obra escrita en llingua asturiana foi una narración infantil escrita en collaboración con Eva García Vázquez, *El curiador d'estrelles* (1987). Ye responsable de la edición lliteraria de la obra de dos autores de posguerra, Llorienzu Novo Mier (1991) y Cuno Corquera (1993). 

Tamién foi fundadora y codireutora, con Xuan Bello, de la revista *Zimbru*. Como autora de poesía diose a conocer en 1992 con *Edá de la memoria*. En 1998 ganó'l Premiu Teodoro Cuesta de Poesía cola obra *La mala suerte*, conxuntu de poemes intensos y breves onde l'autora s'interroga sobre la muerte y fala de la vida.

La so obra aparez en delles antoloxíes poétiques y tien dos rellatos nel llibru Muyeres que cuenten.

Conocida principalmente como poeta, en 2001 ganó'l Premiu Xosefa Xovellanos de Novela cola obra *[[Güelu Ismail]]*, onde narra la vida del pueblu palestín na primer centuria del sieglu XX. Asina, convirtióse na primer muyer en ganar esti prestoxosu premiu, con una novela que tamién foi la primera escrita por una muyer n'asturianu en cien años -l'anterior ye Viaxe del tíu Pacho el Sordu a Uviedo, d'Enriqueta González Rubín- y la primer novela n'asturianu del Surdimientu escrita por una muyer.

Na actualidá trabaya na editorial Ediciones Trabe, empresa que nel 2012 compró xunto a Samuel Castro, tamién trabayador de la mesma.

## Obra espublizada

### Poesía
* *Tres de la quema/Después de la quema* (2016)
* *La mala suerte* (1998)
* *Edá de la memoria* (1992) (con Eva García Vázquez)

### Narrativa
* 
* 

## Referencies

## Enllaces esternos
Pablo Antón Marín Estrada

**Pablo Antón Marín Estrada**  ye un escritor y traductor n'asturianu.

Estudió filoloxía y ta asociáu con organismos de defensa del asturianu. Ye fundador de l'asociación lliteraria *[[El sombreru de Virxilio]]*. Vive en Xixón. Foi redactor del selmanariu Les Noticies nos primeros tiempos de la publicación.

## Obra
**Blues del llaberintu* (1989)
**Les hores* (1990)
**Xente d'esti mundu y del otru* (1992)
**Esa lluz que nadie nun mata* (1995)
**Agua que pasa* (1995)
**Un tiempu meyor* (1996)
**La ciudá encarnada* (1997)
**Nubes negres* (1998)
* *Otra edá* (2000)
* *Los baños del Tévere* (2003)
* *Animal estrañu*(2010)
* *Despidida 2011* (2011)
* *Un palaciu enllenu orgitues* (2014)
* *La tierra y el cielu* (2018) (Poemariu billingüe)

## Premios

### Poesía
*En 1988 gana'l Concursu de poesía de l'Academia de la Llingua Asturiana con "Blues del llaberintu".
*En 1997 gana el Premiu Teodoro Cuesta de Poesía con "Otra edá".
* Premiu Xuan María Acebal de 2002 con "Los Baños del Tévere".

### Narrativa
*En 1994 gana'l Premiu Trabe con "Esa lluz que naide nun mata".
*En 1998 ganó'l Premiu Xosefa Xovellanos con "La ciudá encarnada".
* Nel añu 2000 gana'l II Premiu Abril de narrativa pa Xóvenes (2000) cola novela Letía.

## Referencies

## Enllaces esternos

*Biografía
*El poder de la pallabra
Premiu Teodoro Cuesta de Poesía

El **Premiu "Teodoro Cuesta" de Poesía** creóse en 1991, dientro de les actividaes de la Casa de Cultura "Teodoro Cuesta" de Mieres, convirtiéndose en pocos años nel más prestixosu de cuántos se celebren n'Asturies en poesía.

El Premiu lleva'l nome n'honor del que fuera'l más grande poeta de la so época, Teodoro Cuesta, natural de la villa de Mieres, na que naciera'l 9 de payares de 1829, morriendo na d'Uviéu, el día primeru de febreru de 1895.

La so dotación actual ye de 4000 €, resultando de la collaboración ente la Oficina de Política Llingüística del Principáu d'Asturies y el Serviciu de Normalización Llingüística del Conceyu de Mieres.

## Llista de ganadores
Nos años primeros del concursu, esistía namái un ganador y dellos finalistes. Dende l'añu 2011, consiste nun primer y segundu premiu:

Tolos poemarios tan publicaos, sacante'l correspondiente al añu 1994, que s'incluyó años más tarde nuna antoloxía de la escritora, y la obra de Pablo Texón que ganó'l premiu en 2006.

## Referencies

## Enllaces esternos
Akiba-kei

**Akiba-kei** o Akiba-chan ye una espresión dialeutal del xaponés asemeyáu en conceutu a **[[otaku]]** pero ensin les connotaciones negatives (los aficionaos occidentales del manga y l'anime tomaron el términu *otaku* como neutral; en Xapón, d'otra miente, la pallabra ye estrictamente discriminatoria -asemeyada al términu "friki" pero más fuerte-). **Akiba-kei** refierse a xente venceyada a la subcultura *otaku* pero poseye un sentíu más bien elitista pa dellos *otaku*; pue tener un paralelu a la espresión inglesa *geek chic*.

*Akiba-kei* significa lliteralmente "Estilu Akihabara", refiriéndose a un distritu de la ciudá de Tokiu u s'asitien centros comerciales de productos electrónicos, manga, mercancía anime y otros productos diseñaos pal preste de los aficionaos *otaku*.

Esta espresión popularizóse gracies a la película y serie de TV "Densha-otoko", emitíes en 2005, qu'amuesa la "cultura virtual" de la sociedá xaponesa d'anguaño.

## Ver tamién
* Shibuya-kei (Otra espresión cultural en Tokyo orixinada nos años 90, influyenciáu pola cultura occidental. N'inglés)

## Referencies

## Enllaces esternos
* 
* Geek chic
* Akiba-kei Fashion.- Watashi to Tokyo(Blog n'inglés)
Otaku

Un **otaku** (おたく) ye conocíu fuera de Xapón como un fanáticu con gustu abondo marcáu por anime o manga. Nel so país d'orixe, el significáu ye más averáu a la definición de friki, una persona que se repliega sobre sí mesma y vive únicamente pa una afición, como los ordenadores, una cantante, automóviles o modelos a escala. Esti términu xaponés pasó a Occidente col significáu d'"aficionáu al manga". En Xapón el términu xeneralmente ye despeutivu, anque recientemente, de la mesma manera que geek, dellos xaponeses lu empleguen con arguyu. N'Occidente pue tener tantu connotaciones negatives como positives, dependiendo de la comunidá n'onde s'utilice.

La pallabra **otaku** remanez del xaponés お (*o*, una partícula honorífica) + 宅 (*taku*, casa). Emplegóse nos años 1980 como un pronome de segunda persona ente los fotógrafos aficionaos, anque según el término se foi espardiendo pasó a ser emplegáu por otros pa referise a los fotógrafos aficionaos. Como los fotógrafos yeren vistos como socialmente torpes, reclusivos y obsesionaos cola so afición, *otaku* foi adoutando eses connotaciones negatives y pasó a referise a cualaquier aficionáu reclusivu ya obsesivu. En Xapón y n'ocasiones n'occidente, l'estereotipu otaku suel ser asemeyáu al friki, nerd o geek. Un estereotipu común otaku ye'l del home xoven que vive en casa ensin trabayu y tien pocos contautos sociales fuera del so círculu d'amigos otaku. Anguaño, pa destremar esti significáu modernu del anterior, tola pallabra s'escribe n'hiragana (おたく) o katakana (オタク).
Anime

El términu **anime** refierse a la animación xaponesa, especialmente a l'animación de dibuxos.

Etimolóxicamente s'alderica si ye una abreviación de la trescripción xaponesa de la pallabra inglesa *animation* (acurtiada como asocede con munches pallabres foriates). O si, como señalen los entendíos, l'orixe taría nel vocablu francés *animé*, (animáu). 

D'una o otra forma la pallabra llatina ***anima*** quier dicir *ánima*, *alma*, y remanez en pallabres como *animismu* y *animación*, toes elles venceyaes cola idea de movimientu o vida de coses qu'orixinalmente nun la tienen.

Internacionalmente, l'anime llevó una vez el nome popular "Japanimation", pero esti términu cayó en desavezu. Los fans pronunciaben la pallabra preferiblemente como abreviación de la fras "Japan Animation". Vio'l so mayor usu demientres los años 1970 y 1980, que xeneralmente abarca la primera y segunda folada d'anime fandom. El términu sobrevivió al menos hasta entamos de los 1990, pero paeció desapaecer xusto enantes del resurdir del anime a metanes de los 1990. En xeneral, el términu "Japanimation" agora namái apaez en contestos nostálxicos (anque'l propiu anime revivió'l nome de nuevo hai poco).

Los dobladores d'anime lleven davezu'l nomatu xaponés equivalente: *[[seiyuu]]*.

## Referencies

## Enllaces esternos
Josei manga

**Josei (女性)** (lliteralmente *muyer*, tamién conocíu como **redīsu** (レディース) o **redikomi** (レディコミ), lliteralmente *cómics pa dames*) ye un xéneru de manga y anime creáu principalmente pa les muyeres, pa una audencia de xóvenes y adultes. L'equivalente masculín d'esti xéneru ye'l seinen. En xaponés, la pallabra *josei* significa namái "femenín" y nun ye indicativu de sexualidá.

Les hestories falen d'esperiencies diaries que les muyeres viven en Xapón. Delles cubren temes de muyeres de preparatoria y universidá, otres cubren les vides de muyeres adultes. Esti estilu tiende a ser más restrinxíu, siendo la versión más realista del shōjo.

N'adición, al aviesu del shōjo, el josei pue tener un romance realísticu (n'oposición al conocíu romance idealizáu del shōjo).

## Referencies

## Enllaces esternos
Seinen manga

**Seinen** (青年) ye una subcategoría del anime o manga. El so envís ye atrayer a una audiencia masculina de 18 o más años d'edá, anque esto pue variar.

Delles vegaes clasifícase como shōjo o shōnen, anque esti tien una bayura más amplia en cuantes a estilos artísticos, con trames más adultes que van dende lo vanguardista hasta lo pornográficu. Dellos temes veceros nes trames son el sexu, la violencia y la política. L'equivalente femenín al seinen ye'l josei manga. 

Una forma común d'identificar a un manga como seinen ye observando si esti tien furigana sobre'l testu orixinal kanji. La carencia de furigana pue indicar que'l testu ta empobináu a una audiencia adulta. Otru indicador importante, ye'l nome de la revista onde s'espubliza'l manga o l'audiencia a la que va empobinada esa revista. Davezu les revistes antolóxiques de manga seinen en Xapón, incluyen les pallabres, "young", "seinen" o cualaquier otru términu que fai referencia al públicu al que va empobinada. Delles espublizaciones seinen importantes son Ultra Jump, Afternoon, Young Jump, Young Animal y Big Comic.
Gekiga

**Gekiga** (劇画) ye'l vierbu xaponés pa "imaxe dramática". El términu foi creáu por Yoshihiro Tatsumi y adoutáu darréu por munchos otros mangakes serios que nun queríen que'l so trabayu fuere conocíu como manga ó "*escarabayos*". Ye comparatible con Will Eisner quien entamó a nomar a les sos historietes "Noveles gráfiques" en contraste a los "llibros d'historietes o ''comic books''" pola mesma razón.
La nouvelle manga

**La Nouvelle Manga** ye un movimientu artísticu que combina les historietes Franco-Belxicanes col manga xaponés.

## Dellos artistes asociaos al movimientu

*Frédéric Boilet
*Kiriko Nananan
*Jiro Taniguchi
*Frédéric Boilet
*Moyoko Anno
*Aurélia Aurita
*David B.
*Matthieu Blanchin
*Nicolas de Crécy
*Étienne Davodeau
*Yoji Fukuyama
*Emmanuel Guibert
*Kazuichi Hanawa
*Daisuke Igarashi
*Little Fish
*Taiyo Matsumoto
*Fabrice Neaud
*Loïc Néhou
*Benoît Peeters
*Frédéric Poincelet
*David Prudhomme
*François Schuiten
*Joann Sfar
*Hideji Oda
*Kan Takahama
*Yoshiharu Tsuge
*Vanyda
*Naito Yamada.

## Ver tamién

*Manga
*Gekiga
*Amerimanga

## Referencies

## Enllaces esternos
*''La Nouvelle Manga en 2006''
*''Manifiestu de La Nouvelle Manga''
*Editorial n'español ya inglés que fai énfasis na espublización de trabayos Nouvelle Manga
Videoxuegu

Un **videoxuegu** o **videuxuegu** ye un programa informáticu, creáu espresamente pa divertir, basáu na interaición ente una persona y un aparatu lletrónicu onde s'executa'l videoxuegu. Estos recreen entornos virtuales nos cualos el xugador pue remanar a un personaxe o cualaquier otru elementu d'esi entornu, p'algamar ún o varios oxetivos per aciu d'unes regles afitaes.

## Historia de los videoxuegos
Identifíquense cinco etapes na historia de los videoxuegos
# 1971-78. Entama a desendolcase'l conceutu de videoxuegu, y entamen les arcades, establecimientos con delles máquines con videoxuegos que funcionen con monedes o fiches. Aprucen tamién les primeres compañíes, como Atari, Magnavox o Taito, y los primeros xuegos: Space Invaders, Pong, Star Trek...
# 1978-83. Entama'l desendolcu de los xéneros (xuegos d'engarrase, d'aición, d'esportes...), na evolución dende l'establecimientu públicu al caseru. Apaecen xuegos como Pac-Man.
# 1983-94. Los xuegos fanse claramente caseros y van desapaeciendo les arcadies. La calidá gráfica ameyora, y amenorguen los tamaños de los dispositivos. Surden compañíes como Sega, Commodore o Nintendo, pero tamién desendólquense aplicaciones pa ordenadores personales, lo que fai qu'estos servicios progresen. Son xuegos d'esta dómina Final Fantasy, Mario Bros, o Tetris y los MUDs.
# 1994-2004. La industria del videoxuego gana un gran poder económicu. Les meyores exponenciales n'almacenax de memoria abre la puerta pa los CDs y llueu los DVD de xuegos. L'ordenador vuélvese más importante y entama la guerra de sistemes ente les estremaes consols. Les empreses que desendolquen nesta etapa son Sony, pero tamién Microsoft o Nokia, inda que consolídense productores de xuegos como EA. Ente los xuegos tán el FIFA, Pokémon, el Prince of Persia, el Street Fighter o'l Metal Gear.
# 2004-anguaño: El desendolcu de les teunoloxíes permite l'apaición de productores independientes de calidá. Nun apaecen empreses nueves, sinón avances nes teunoloxíes anteriores de les mesmes compañíes, como la Wii de Nintendo, y nueves versiones de los xuegos anteriores a los que s'axunten dellos nuevos, como Legend of Zelda.

## Referencies

## Ver tamién
*Videoconsola
*Principales compañíes de videoxuegos
*Principales desendolcadores
*Kick Off
Manga alternativu

El **manga alternativu** son les historietes xaponeses espublizaes fuera del mercáu más comercial de manga, o tamién el manga que tien estilos, temes o narrativa estremaes a la que davezu s'empleguen nes revistes antolóxiques de manga más populares.
Harem manga

La **comedia harem**, tamién conocida como **harem anime** o **harem manga** dependiendo del mediu del que se fale, ye un términu emplegáu nel anime y manga pa referise a les hestories n'onde un personaxe masculín ta arodiáu y davezu viviendo con varios personaxes femeninos. En munches ocasiones esti tipu de series son adautaciones de xuegos de simulación de cites o diseñaos p'atrayer audiencies asemeyeaes, n'especial espublizaciones seinen. El términu foi creáu por fanáticos occidentales a lo que se conoz usualmente como *lovecomi* (comedies romántiques), sicasí la so implicación básica ye conocida tamién polos fanáticos xaponeses.

L'usu orixinal del términu se creye qu'entamó nos Estaos Xuníos col ésitu de *[[Tenchi Muyo!]]*, y dende entós tevo en xeneral, connotaciones negatives o satíriques. Describe la situación na qu'un protagonista masculín de cualidaes 'xenériques' convive con varies moces perguapes que nel trescursu de la hestoria amuesen varios graos d'afeutu pa con él. El descontentu parte xeneralmente de varios factores, como la crítica referente a que los protagonistes masculinos son evidentes "sustitutos d'audiencia" (personaxes que namái esisten pa xustificar l'aición de los otros) y xeneralmente nun podríen atrayer nengún tipu d'atención de les muyeres. En términos xenerales, munchos fanáticos creyen que la premisa de por sí ta demasiao usada y sal a rellucir cuando los escritores se queden ensin idees o temen amosar decisiones romántiques que puean nun prestar a los fanáticos.

## Series carauterístiques d'esti xéneru
* Love Hina
* Ranma 1/2
* Tenchi Muyo!
* Photon
* ¡Oh, Mi Diosa!
* El Hazzard
* Hanaukyo Maids Tai
* Hand Maid May
* Futakoi

## Referencies

## Enllaces esternos
Partíu Carlista (1970)

El **Partíu Carlista** (PC) ye un partíu políticu, qu'afirma caltener la continuidá histórica de la organización política del llexitimismu español dende 1833. Nos nomaos Congresos del Pueblu Carlista, desendolcaos n'Arbonne (Francia), ente los años 1970 y 1972, una parte del carlismu consolidó un fondu procesu d'anovación ideolóxica, política ya organizativa. Concretamente nel congresu de 1971 foi abandonada la denominación de "Comunión Tradicionalista" y camudada pola que consideraben orixinal de la organización: Partíu Carlista. 

Dende entós tien una llinia política d'esquierda tresformadora, socialista autoxestionaria y con-federalista. Entama añalmente los actos de Montejurra. El Partíu Carlista mantién una cadarma federal cola posibilidá de que se formen partíos carlistes soberanos nes nacionalidaes, asociaos al Partíu Carlista a nivel estatal, asina existe'l Partíu Carlista de Euskal Herria, Partíu Carlista de Cataluña, etc. La mocedá de los distintos partíos y agrupaciones carlistes xúntase nes denomaes Xuventúes Carlistes.

El secretariu xeneral del partíu ye Jesús María Aragón dende'l congresu federal de 2009. La so publicación oficial ye la revista El Federal (dende 1999, enantes yera'l boletín IM).

## Enlliaces esternos
*Web del Partíu Carlista
El Federal

**El Federal** pue referise a:

* **El Federal** foi un selmanariu políticu, voceru del Partido Republicano Federal espublizáu en Xixón en 1981
* **El Federal** foi un selmanariu republicanu editáu en Xixón en 1932.
* **El Federal** ye la publicación oficial del Partíu Carlista. El periodicu foi creáu nel añu 1999
Partíu Carlista'l Reinu de Llión

El **Partíu Carlista'l Reinu de Llión** foi un partíu políticu federáu al Partíu Carlista. Yera un partíu que naguaba pol autogobiernu llionés, la oficialidá de l'astur-llionés y, no tarrén social, pol socialismu d'autoxestión.

Foi un de los convocantes de la primera manifestación pol autogobiernu llionés el 18 de marzu de 1978.
 Nesa dómina el so principal dirixente yera Javier Aguayo.

## Referencies

## Enllaces esternos
*Foru Carlista Astur-Llïonés
*Web del Partíu Carlista'l Reinu de Llión
Partíu Carlista d'Asturies

El **Partíu Carlista d'Asturies** ye un partíu políticu federáu al Partíu Carlista. Ye un partíu que nagua pola oficialidá de l'asturianu y, nel tarrén social, pol socialismu d'autoxestión.

Nesti partíu militaron importantes escritores de la lliteratura asturiana como Xuan María Acebal, Manuel Fernández de Castro y Menéndez Hevia, o Enrique García Rendueles. Ente les sos principales figures polítiques destaca la de Guillermo Estrada.

Nel añu 2004 incorporase al Conceyu Abiertu pola Oficialidá.

## Enllaces esternos
*Web del Partíu Carlista d'Asturies
*Foru Carlista Astur-Llïonés
Partíu Carlista de Euskal Herria

El **Partíu Carlista d'Euskal Herria** (n'euskera *Euskalherriko Karlista Alderdia*) ye un partíu políticu federáu al Partíu Carlista. Ye un partíu que nagua pol socialismu d'autoxestión.

## Referencies

## Enllaces esternos

Web del Partíu Carlista d'Euskal Herria
Manga de compañeros de batalla

Esti tipu de *[[manga]]* ye bastante abegosu d'algamalu, la mayoría del manga d'esti tipu yera p'animar a los soldaos que s'enlistaben nel exércitu xaponés demientres la Segunda guerra mundial, anque namái yeren cartelos de propaganda. 
Agora'l manga que más s'avera a esti xéneru ye'l Saikano: Love Story Killed.

## Referencies

## Enllaces esternos
*Saikano: Love Story Killed
Amerimanga

**Amerimanga**, (tamién "Ameri-manga" o "AmeriManga,") ye una historieta influyenciada pol manga y anime xaponés, creáu mayormente por artistes de los Estaos Xuníos, canadianos, europeos o asiáticos fuera del triángulu China-Xapón-Corea, particularmente Xapón.

## Exemplos d'Amerimanga
**[[Transformers]]*
**[[Ninja High School]]*
**[[Megatokyo]]*
**[[Mangaverse]]*
**[[Gold Digger]]*
***'
*''[[Dirty Pair]]''
*''[[Speed Racer]]''

== Ver tamién ==
*''[[La nouvelle manga]]''

== Referencies ==


== Enllaces esternos ==

=== Editoriales de llibros ===
* [http://www.antarctic-press.com/ Antarctic Press]
* [http://www.onipress.com/ Oni Press]
* [http://www.gomanga.com/ Seven Seas Entertainment]
* [http://www.tokyopop.com/ TOKYOPOP]
* [http://www.darkhorse.com/ Dark Horse Publishing] 

=== Editoriales ===
* [http://www.eigomanga.com/ EigoManga] - editoriales de les antoloxíes ''SakuraPakk''
* [http://www.unimaga.com/ Perfect World]  - editorial d**Unimaga''
* Xuan Xuan - Editorial australiana
* Kitsune  - Editorial canadiana
Partíu Carlista de Cataluña

El **Partíu Carlista de Cataluña** (Partit Carlí de Catalunya en catalán) ye un partíu políticu federáu al Partíu Carlista. Ye un partíu que nagua pol socialismu d'autoxestión.

## Enllaces esternos
*Web del Partíu Carlista de Cataluña 

## Referencies

## Enllaces esternos
Democracia Nacional

**Democracia Nacional** (DN) ye un partíu políticu español de calter ultraderechista, autodefiníu como social-patriota, esti partíu políticu nacionalista español ye miembru d' **[[Euronat]]** (plataforma agospiada pol líder del Frente Nacional francés, Jean-Marie Le Pen). Nes eleiciones xenerales del 14 de marzu de 2004 DN algamó 15.180 votos (0,06%).

L'orixe de Democracia Nacional ta en 1994, cuando Juntas Españolas, n'alianza con sectores del estintu Frente Nacional y dalgunos es miembros del Círculu Español d'Amigos d'Europa (CEDADE), Bases Autónomes (BBAA) y Vanguardia Nacional Revolucionaria (VNR), ente otros, crearon Alternativa Demócrata Nacional (ADN) presentando a Juan Enrique Peligro Robledo a les eleiciones europees del 12 de xunu d'esi mesmu añu y cuntando col sofitu de Le Pen, algamando 4.683 votos (0,03%).

DN foi fundada sobre la base de ADN en 1995, teniendo al abogáu Juan Enrique Peligro Robledo como primer presidente.

Anguaño llanza un mensaxe crítico y populista con problemes sociales, con especial puxu escontra la inmigración extraeuropea, la defensa de la unidá d'España y dafechu a la escontra de los diferentes movimientos independentistes esistentes nel Estáu español.

El líder d'anguaño ye Manuel Canduela, qu'accedió a la direición de Democracia Nacional tres militar en delles organizaciones xuveniles, como'l grupu valencianu Aición Radical, desarticuláu por reiteraes agresiones, por posesión d' armes y pola muerte de Guillem Agulló perpetrada por ún de los sos simpatizantes, hasta llegar a les xuventues de Democracia Nacional (DNJ). A la so vegada foi vocalista y miembru fundador del grupo musical ultra División 250.

## Referencies

## Enllaces esternos

*Web de Democracia Nacional
Enrique García Palicio

**Enrique García Palicio** , conocíu como ***L'Abogáu***, ye un cantante de tonada.

Diose a conocer nos estremaos concursos que s'entamaben na xeografía asturiana, ganando en delles ocasiones, y siendo nunu d'estos onde la locutora Menchu Álvarez del Valle lu bautizaría col nomatu col que ye conocíu: *L'Abogáu*.

Formó xunto col so hermanu Laudelino, *[[El Tordín de Frieres|El Tordín]]* y *[[El Farucu]]*, el cuartetu *Los Cuatro Ases de Frieres*.

*L'Abogáu* llevó la música asturiana a dellos países d'Europa onde realizó diverses actuaciones pa los emigrantes asturianos. Igualmente participó nel añu 1980, xunto con otru campeón de la canción asturiana, Silvino Argüelles, nel Festival Celta de Berlín.

Tien grabaes canciones tan reconocíes dientro de la musica asturiana como: *[[A la salida del Sella]]*; *Les barandielles del puente*; *[[Xunce les vaques, Ramona]]*; ...

## Referencies
Zutik

**Zutik** (n'euskera *¡En Pie!*) ye un partíu políticu qu'actúa na comunidá autonoma del País Vascu col nome de Zutik y en Navarra cola marca Batzarre. Defínese como partíu políticu vascu, d'izquierda radical y revolucionariu. Diz atropar a nacionalistes y non nacionalistes d'izquierda. Surdió por fusión de dos grupos: Euskadiko Mugimendu Komunista (EMK, *Movimientu Comunista d'Euskadi*) y Liga Komunista Iraultzailea (LKI, *Liga Comunista Revolucionaria*) que proveníen d'escisiones d'ETA, tomando'l nome d'ETA Berri y ETA VI respeutivamente.

En delles eleiciones, pidió'l votu pa Herri Batasuna. Demientres el procesu de refundación de Batasuna no coincidieron cola corriente mayoritaria. Nes eleiciones xenerales del 2004 presentóse en coalición con Aralar. Nes siguientes eleiciones nun se presentó.

## Ver tamién
*Batzarre 
*Movimientu Comunista d'Asturies
Llista d'asteroides/50001–50100

*... | [[Llista d'asteroides/49901–50000|Previu]] | *'Llista d'asteroides*' | [[Llista d'asteroides/50101–50200|Siguiente]] | ...*

## Referencies

## Enllaces esternos
Independentismu

Na política, l**'independentismu** ye la opción política que defende la creación d'ún estáu llibre de magar una nacionalidá o una nación ensin estáu. 

La ONX reconoz el drechu a independizase per aciu del drechu d'autodetermín. Según delles interpretaciones, namái los pueblos internacionalmente consideraos como colonizaos se puen acoyer a elli. Na práutica, sicasí, nel sieglu XX una bayura de naciones europees algamaron la independencia ensin alcontrase nesta situación, como ye'l casu de Noruega, les repúbliques baltiques d'Estonia, Letonia y Lituania o Eslovaquia, ente otres. 

Na historia moderna, l'independentismu ye'l mou mayoritariu de formación d'estaos nuevos y la causa pola cual nel sieglu XX el númberu d'estaos soberanos nun aparaó de medrar.

## Ver tamién
* Estáu con reconocencia parcial
* Nacionalismu
* Nacionalismu asturianu

## Referencies

## Enllaces esternos